**J E G Y Z Ő K Ö N Y V**

a Lendva Községi Magyar Nemzeti Önkormányzati Közösség Tanácsának a 7. rendkívüli üléséről, amelyet 2022. május 12-én, csütörtökön tartott meg a Lendva Községi Magyar Nemzeti Önkormányzati Közösség székhelyén.

Az ülésen személyesen a következő tanácstagok voltak jelen: **Bači Zsuzsanna, dr. Bence Lajos, Horvat Tomi, Lebar Teodor, Magyar Janez, Požonec Robert, dr.med., Šimon Monika, és Vida Törnár Judit.**

Igazoltan hiányoztak: **Farics Dorisz, dr. Halász Albert, Horváth Ferenc és Sobočan Gabriela.**

Az ülésen továbbá személyesen jelen voltak: **Feher Horváth Alexandra és Sabo Gerenčer Monika** (az LKMNÖK munkatársai), az igazgatói munkakörre pályázó jelöltek: **Bažika Orban Eva, Šebjanič Valerija és Vida Törnár Judit**, valamint a sajtó képviselői (**Szőke Kristina** – MMR, **Tomka Tibor** – Népújság).

Az ülést **Horvat Tomi**, az LKMNÖK Tanácsának az alelnöke vezette.

A javasolt napirend a következő volt:

1. A határozatképesség megállapítása.
2. A napirend meghatározása.
3. A Lendvai Zeneiskola, a Göntérházi Kétnyelvű Általános Iskola, valamint az 1. Sz. Lendvai Kétnyelvű Általános Iskola igazgatói munkakörére pályázó jelöltek meghallgatása és véleményezése.
4. Különfélék.

*Predlog dnevnega reda:*

1. *Ugotovitev sklepčnosti.*
2. *Potrditev dnevnega reda.*
3. Mnenje h kandidatkam za ravnateljico Glasbene šole Lendava, Dvojezične osnovne šole Genterovci in Dvojezične osnovne šole I Lendava.
4. Razno.

**1. A határozatképesség megállapítása.**

**Horvat Tomi** üdvözölte a jelenlévőket, külön köszöntötte az igazgatói munkakörre pályázó jelölteket, valamint Lendva község polgármesterét, akinek egyben gratulált az országgyűlési képviselői mandátumához, továbbá a magyar sajtó képviselőit, majd megállapította, hogy az LKMNÖK Tanácsának a 7. rendkívüli ülése határozatképes, az ülés ugyanis hét tanácstag jelenlétével kezdődött el, Požonec Robert a 3. napirendi pont tárgyalása közben csatlakozott.

**2. A napirend meghatározása.**

Az **alelnök** ismertette a tanácstagokkal a javasolt napirendet, és mivel hozzászólás nem volt, elfogadásra javasolta azt.

***185. sz. határozat***

***Az LKMNÖK Tanácsa elfogadja a 7. rendkívüli ülése napirendjét.***

***Sklep št. 185***

***Svet MSNSOL sprejme dnevni red 7. izredne seje.***

Hét tanácstag szavazott. A határozat mellett hét tanácstag szavazott. A határozatot a Tanács egyhangúlag elfogadta.

**3. A Lendvai Zeneiskola, a Göntérházi Kétnyelvű Általános Iskola, valamint az 1. Sz. Lendvai Kétnyelvű Általános Iskola igazgatói munkakörére pályázó jelöltek meghallgatása és véleményezése**.

A tanácstagok elsőként **Bažika Orban Eva**, a Lendvai Zeneiskola igazgatójelöltjének a bemutatkozását hallgatták meg. A jelölt elmondta, hogy nem csak az oktatás terén van közel 16 év tapasztalata, hanem a szervezésben, tervezésben és a csapatmunkában is. Kiemelte, hogy a jövőben a Zeneiskola munkássága a művészetet, a kultúrát támogató közönséghez kell hogy szóljon. Ahhoz, hogy a Zeneiskola továbbra is jól el tudja látni a munkáját, minden érintett fél – a községi magyar önkormányzat, a Község, a tanulók, a szülők – együttműködésére van szükség. Kifejtette, hogy szeretné, ha továbbképzéseket tudnának biztosítani a tanárok részére, illetve más előadók segítségét, tapasztalatait is be tudnák vonni a tanulók fejlesztésébe. Szeretné több zeneiskolával felvenni a kapcsolatot, szóló ének és orgona tanításával bővíteni az oktatási programot. Kiemelte, hogy mindenképpen szükség van a Zeneiskola épületének és termeinek a felújítására, illetve szükséges az új épület előkészítése is.

Vida Törnár Judit véleménye szerint a népi hangszerek oktatásának az elindítása, a külső óraadók igénybevétele és a pályázati lehetőségek kiaknázása lehet a megoldás, hisz ki kell használni a lehetőségeket, színesíteni kell a zeneiskola programját.

Bacsi Zsuzsanna hozzátette, hogy a pályázatok azért vannak, hogy támogatást nyújtsanak a célok elérésében, és mindenképpen meg kell próbálkozni a népzene és a népdalok oktatásával.

Mielőtt a Göntérházi Kétnyelvű Általános Iskola igazgatójelöltje, Šebjanič Valerija, bemutatkozott volna, az üléshez Požonec Robert is csatlakozott.

**Šebjanič Valerija** elmondta, hogy az oktatásban eltöltött 35 év, ezen belül az igazgatói munkakör 15 éves betöltése után még egyszer jelölteti magát igazgatónak. Mint elmondta, most igazgatónak lenni más, hiszen a gyermekeket nem csak tanítani, hanem nevelni is kell. A göntérházi egy kisebb iskola, ahol mindenki mindennel foglalkozik, de tanítanak citerát, hagyományőrzést, hímzést és más szakkörök is rendelkezésre állnak. Elmondta, hogy úgy fogja vezetni a göntérházi iskolát, mint eddig, mert ő ott otthon érzi magát.

Bacsi Zsuzsanna ismertette a jelenlévőkkel, hogy a Göntérházi KÁI az első, amely bevezette a hímzést az iskolai programok közé, és ezt a nemes feladatot átörökíti a gyerekekre. Hozzátette, hogy minden iskolának meg van a saját előnye, hátránya, sőt a saját varázsa és kihívásai is, és kiemelte, hogy további jó együttműködésre számít.

Harmadikként az 1. Sz. Lendvai Kétnyelvű Általános Iskola igazgatói munkakörére pályázó jelölt, **Vida Törnár Judit** mutatkozott be.

Elmondta, hogy szerinte most jött el az a pillanat, amikor a magyartanári szakmát meg kell próbálnia lecserélni egy másik lehetőségre. Megbízott igazgatóként nyolc hónap után más belátást kapott a munkakörbe. Három fontos dolgot emelt ki.

Elsősorban mind a Covid-időszak, mind az ukrán háború félelmet, szorongást kelt az életünkben, és ebben a pillanatban az a legfontosabb, hogy az iskola egy olyan hely legyen, ahol biztonságban érzi magát a gyerek, a tanár és a szülő. A második fontos dolog az úgynevezett online világ, amelybe ez az időszak belekényszerített bennünket. Az embereknek vannak belső félelmei, szorongásai, amiket meg kell látni és meg kell hallani, valamint segítséget kell tudni nyújtani. A harmadik fontos dolog a három pillér az oktatásban – a tanuló, az iskolai dolgozó és a szülő. Az oktatásban azt a világképet tárják a tanuló elé, hogy amikor kijárják az általános iskolát, általános tudással rendelkező diákok lesznek. Véleménye szerint nem csak a látható képességeket kell észrevenni, mert ezek minden tanulónál nem az általános iskolában nyilvánulnak meg, hanem néhányuknál később. Ezekre a képeségekre már az általános iskolában fel kellene figyelni, azaz a tehetséggondozást magasabb szintre kellene emelni.

Požonec Robert érdeklődött, hogy milyen szinten van 1 Sz. Lendvai KÁI az országos tudásfelmérés tekintetében. Vida Törnár Judit válaszában elmondta, hogy vannak olyan tantárgyak, amelyekben az intézmény az országos tudásfelmérés szintje felett teljesít, de vannak olyanok is, amelyekben az eredménye közel van az országos átlaghoz.

Mielőtt a véleményezésre került a sor, az alelnök kifejtette, hogy mind a három igazgatójelölt magas szinten birtokolja a magyar nyelv tudását, igy a nemzetiségnek nem lehet kifogása ellenük.

Vida Törnár Judit, az 1. Sz. Lendvai Kétnyelvű Általános Iskola igazgatói munkakörére pályázó jelölt véleményezésére került sor.

Mielőtt a tanácstagok elkezdték volna a véleményezést, Vida Törnár Judit kivonult, mert mint igazgatójelölt érintett volt a véleményezésben.

**186. sz. határozat**

*A Lendva Községi Magyar Nemzeti Önkormányzati Közösség Tanácsa* ***pozitívan véleményezi******Vida Törnár Judit*** *pályázatát, amellyel az 1. Sz. Lendvai Kétnyelvű Általános Iskola igazgatói munkakörének a betöltésére jelentkezett.*

***Sklep št. 186:***

*Svet Madžarske samoupravne narodne skupnost Občine Lendava daje* ***pozitivno mnenje*** *k vlogi kandidatke* ***Judit Vide Törnár*** *za ravnateljico Dvojezične osnovne šole I Lendava.*

Hét tanácstag szavazott. A határozat mellett hét tanácstag szavazott. A határozatot a Tanács egyhangúlag elfogadta.

*Az* 1. Sz. Lendvai Kétnyelvű Általános Iskola igazgatói munkakörére pályázó jelölt véleményezése után Šimon Monika személyes okokra hivatkozva távozott az ülésről, igy a 187. sz. határozat elfogadásánál már nem volt jelen, viszont Vida Törnár Judit visszatért a terembe.

**187. sz. határozat**

*A Lendva Községi Magyar Nemzeti Önkormányzati Közösség Tanácsa* ***pozitívan véleményezi******Bažika Orban Eva*** *pályázatát, amellyel a Lendvai Zeneiskola igazgatói munkakörének betöltésére jelentkezett.*

**Sklep št. 187:**

*Svet Madžarske samoupravne narodne skupnost Občine Lendava daje* ***pozitivno mnenje*** *k vlogi kandidatke* ***Eva Bažika Orban*** *za ravnateljico**Glasbene šole Lendava*

Hét tanácstag szavazott. A határozat mellett hét tanácstag szavazott. A határozatot a Tanács egyhangúlag elfogadta.

**188. sz. határozat**

A Lendva Községi Magyar Nemzeti Önkormányzati Közösség Tanácsa **pozitívan véleményezi** Šebjanič Valerija pályázatát, amellyel a Göntérházi Kétnyelvű Általános Iskola igazgatói munkakörének a betöltésére jelentkezett.

**Sklep št. 188:**

*Svet Madžarske samoupravne narodne skupnost Občine Lendava daje* ***pozitivno mnenje*** *k vlogi kandidatke* ***Valerije Šebjanič*** *za ravnateljico**Dvojezične osnovne šole Genterovci.*

Hét tanácstag szavazott. A határozat mellett hét tanácstag szavazott. A határozatot a Tanács egyhangúlag elfogadta.

1. **Különfélék.**

E napirendi pontnál az alelnök tájékoztatta a jelenlévőket arról, hogy május 18-án a civil szervezetek támogatási kiírására, a társalapított intézmények meghívásos pályázatára és a völgyifalui tájház megvalósításával kapcsolatban beérkezett pályázatok megvitatása és elfogadása céljából rendes ülésre kerül sor.

Lejegyezte:

Sabo Gerenčer Monika

Vida Törnár Judit,

 az LKMNÖK Tanácsának az elnöke